38. ΝΟΜΟΘΕΤ. ΔΙΑΤΑΓΜΑ υπ’ αριθ. 836 της 6/16 Φεβρ. 1971 (ΦΕΚ Α΄34) Περί απαλλαγής εκ του φόρου μεταβιβάσεως ακινήτων τελών, δικαιωμάτων υπέρ τρίτων εν περιπτώσει συγχωνεύσεως Γεωργικών Συνεταιριστικών Οργανώσεων. Άρθρ.1.-Αι διατάξεις της παρ. 3 του άρθρ. 12 του Ν.Δ. 3765/1957, περί τροποποιήσεως και συμπληρώσεως των διατάξεων του Ν.Δ. 3323/1955 «περί φορολογίας εισοδήματος» εφαρμόζονται και επί συγχωνεύσεως Γεωργικών Συνεταιριστικών Οργανώσεων πρώτου και δευτέρου βαθμού, ως και επί αυτοδιαλύσεως αυτών επί σκοπώ εγγραφής των μελών των εις ετέραν ομοίαν οργάνωσιν, εις ην μεταβιβάζονται τα περιουσιακά στοιχεία της διαλυθείσης οργανώσεως. Σελ. 316,22(δ) Τεύχος Η61-Σελ. 130 Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Βλ. το άρθρο 12 Ν.Δ. 3765/1957 δι’ ου απαλλάσσεται παντός τέλους χαρτοσήμου, φόρου μεταβιβάσεως ή άλλου φόρου ή τέλους υπέρ του δημοσίου, εισφοράς ή δικαιώματος υπέρ οιουδήποτε τρίτου αι συμβάσεις περί συγχωνεύσεως ανωνύμου εταιρείας, περί μετατροπής ατομικής επιχειρήσεως ή προσωπικής εταιρείας εις ανώνυμον (τόμ. 27 σελ. 190). Απαλλαγήν από τον φόρον δωρέας του παρεχομένου ποσού δωρεάν αρωγής προς τους δικαιούχους στεγάσεως κατά Ν.Δ. 1138/1972 βλ. εν Ν.Δ. 1276/1972 (τόμ. 35Α σελ. 440,27). 